Braveheart

Το Μπρέιβχαρτ (Αγγλικά: Braveheart) είναι μια Αμερικανική ιστορική επική πολεμική κινηματογραφική ταινία του 1995, με σκηνοθέτη και πρωταγωνιστή τον Μελ Γκίμπσον. Εξιστορεί τη ζωή του Σκωτσέζου πολεμιστή Γουίλιαμ Γουάλας, ο οποίος ήταν ο ηγέτης των Σκωτσέζων στον πρώτο πόλεμο της Σκωτσέζικης ανεξαρτησίας από τους Άγγλους ενάντια στον Άγγλο βασιλιά Εδουάρδο Α'. Η ιστορία της ταινίας είναι βασισμένη στο επικό ποίημα του ιστορικού ποιητή Χάρι με τίτλο Γουάλας και προσαρμόστηκε στη μεγάλη οθόνη από το σεναριογράφο Ράνταλ Γουάλας. Η ταινία έλαβε κυρίως θετικές κριτικές από τους κριτικούς κινηματογράφου, και προτάθηκε για δέκα βραβεία Όσκαρ, κερδίζοντας τελικά τα πέντε.

 Σκωτία, τέλη του 13ου αιώνα, σε μια εποχή αιματηρών συγκρούσεων ανάμεσα στους ντόπιους και τους Άγγλους. Μικρό παιδί ακόμα, ο Γουίλιαμ Γουάλας έχει δει τον πατέρα και τον αδελφό του να σκοτώνονται στον αγώνα για την απελευθέρωση της πατρίδας τους από τον αγγλικό ζυγό. Τα χρόνια περνούν και ο Γουίλιαμ βρίσκει την αγάπη στο πρόσωπο της γλυκιάς Μάρον, όμως τον περιμένει ένα ακόμη σκληρό χτύπημα: Άγγλοι στρατιώτες δολοφονούν την αγαπημένη του. Τότε ο φιλήσυχος νεαρός αγρότης μετατρέπεται σ’ έναν σκληροτράχηλο, διψασμένο για εκδίκηση άντρα, αποφασισμένο να πολεμήσει μέχρις εσχάτων για το ύψιστο ανθρώπινο ιδανικό: την ελευθερία. Ο Γουίλιαμ Γουάλας, αφού πρώτα σκοτώνει τους στρατιώτες, πρωτοστατεί στον αγώνα για την απελευθέρωση της Σκωτίας. Τελικώς, τίθεται επικεφαλής των επαναστατών και ξεκινάει μια άγρια εκστρατεία εναντίον των δυνάμεων του αδίστακτου Άγγλου μονάρχη Εδουάρδου Α’, ο οποίος έχει αυτοανακηρυχθεί βασιλιάς της υποδουλωμένης Σκωτίας. Μελ Γκίμπσον στον ρόλο του Γουίλιαμ Γουάλας Τζελιμς Ρόμπινσον στον ρόλο του Γουίλιαμ Γουάλας σε νεαρή ηλικία Σοφί Μαρσό στον ρόλο της πριγκίπισσας Ισαβέλλας της Γαλλίας Πάτρικ Μακ Γκούαν στον ρόλο του Βασιλιά Εδουάρδου του Μακροσκελούς Κάθριν Μακόρμακ στον ρόλο της Μάρον ΜακΚλάνουνγκ Άνγκους Μακφάινεν στον ρόλο του Ροβέρτου Μπρους Μπρένταν Γκλίζον στον ρόλο του Χάμις Τζέιμς Κόσμο στον ρόλο του Κάμπελλ Ντέιβιντ Ο'Χάρα στον ρόλο του Στίβεν της Ιρλανδίας Ιαν Μπάννεν στον ρόλο του Ρόμπερτ Ντε Μπρους Μπράιαν Κοξ στον ρόλο του Αργκύλ Γουάλας Ο Γκίμπσον, σύμφωνα με τον ίδιο, εμπνεύστηκε την ταινία από επικές ταινίες που είχε δει ως παιδί και του άρεσαν, όπως ο Σπάρτακος του Στάνλεϊ Κιούμπρικ και οι Ματωμένοι Ορίζοντες του Γουίλιαμ Γουάιλερ. Παρότι οι βασικές σκηνές μάχης της ταινίας διαδραματίζονται στη Σκωτία, γυρίστηκαν στην Ιρλανδία, ενώ όλες οι άλλες σκηνές γυρίστηκαν στην Σκωτία. Ο Μελ Γκίμπσον αρχικά απέρριψε τον πρωταγωνιστικό ρόλο λόγω ηλικίας(ο πραγματικός Wallace ήταν 25 ετών όταν πέθανε ενώ ο Gibson 38) για να επικεντρωθεί στην απαιτητικότατη σκηνοθεσία της ταινίας και διάφορα ονόματα νεαρών(τότε) ζέν πρεμιέ του Hollywood έπεσαν στο τραπέζι για τον ρόλο του William Wallace όπως Μπραντ Πιτ ,Τζέισον Πάτρικ (τον οποίο προέκρινε ο Gibson) και Κρίστιαν Σλέιτερ.Αλλά μετα απο παρέμβαση του εμπειρότατου παραγωγού Alan Ladd junior, ο Gibson μεταπείστηκε και πήρε τον ρόλο ο ίδιος ,καθώς κανείς απο τους προαναφερθέντες "δεν θα μπορούσε να πείσει ως ηγέτης εθνικοαπελευθερωτικού Αγώνα, που χιλιάδες θα ακολουθούσαν στην μάχη" όπως εμφατικά τόνισε ο Alan Ladd junior.Ένας απο τους λόγους που δεν είχε μακριά γενειάδα ο Γκίμπσον ως Γουάλας ,όπως συνηθιζόταν απο όλους σχεδόν τους Σκωτσέζους του 13ου/14ου αιώνα ήταν και το "ηλικιακό άγχος" να πείσει ως νεαρός Επαναστάτης και να είναι πιο ρεαλιστικός και ακριβής στους θρύλους του Γουίλιαμ Γουάλας. Ο Σον Κόνερι φίλος του Gibson και γνωστός για τις θέσεις του υπέρ της ανεξαρτησίας της Σκωτίας, παρακολούθησε στενά την παραγωγή της ταινίας και παρολίγον να παίξει καθώς του προτάθηκαν διάφοροι ρόλοι ,όπως του Εδουάρδου Ι Μακρυπόδη,του θείου του Wallace Argyle και του πατρός Wallace ,δυστυχώς όμως δεν μπόρεσε να παίξει λόγω άλλων υποχρεώσεων σε ταινίες που ήδη γύριζε. Ο Μπράιαν Κοξ προτίμησε να παίξει τον ολιγόλεπτο αλλα χαρακτηριστικό ρόλο του θείου του Γουάλας Argyle ,παρά κάποιον άλλον μεγαλύτερο ρόλο που του προτάθηκε. Λόγω της μαζικότητας και της πολυπλοκότητας των σκηνών των μαχών που οραματίστηκε ο Μελ Γκίμπσον,σύντομα οι παραγωγοί αντιλήφθηκαν οτι απλοί κομπάρσοι δεν θα λειτουργούσαν σωστά στα γυρίσματα και θα απαιτούνταν αληθινά στελέχη στρατεύματος, που θα λειτουργούσαν με απόλυτη πειθαρχία και συγχρονισμό,προς αποφυγή τραυματισμών(και συνεπαγόμενων αποζημιώσεων).Αρχικά στράφηκαν στον Τσέχικο Στρατό,όταν η ταινία ήταν να γυριστεί στην Τσεχία,όμως όταν άλλαξαν τα σχέδια και οι εμβληματικές σκηνές των μαχών γυρίστηκαν στην Ιρλανδία,στράφηκαν στον Ιρλανδικό Στρατό απο όπου και έλαβαν θετική απάντηση και απο τον οποίον προήλθαν οι 4000-5000 κομπάρσοι για τους 2 μεσαιωνικούς Στρατούς που βλέπουμε στην ταινία. Braveheart στο IMDb